เรียนรู้พื้นฐานต่างๆ ฝึกฝนต่อไปเรื่อยๆ
ไม่ว่าคุณจะเล่นกีตาร์ไฟฟ้าหรือกีตาร์โปร่ง ส่วนประกอบหลักๆ ของกีตาร์ที่คุณใช้ก็คงหนีไม่พ้นไม้และโลหะอยู่ดี สายกีตาร์ที่พันด้วยทองแดงจะเป็นสิ่งที่สั่นสะเทือนเพื่อสร้างเสียงออกมา ส่วนลำตัวกีตาร์ที่ทำจากไม้ก็จะสะท้อนเสียงนั้นให้ดังกังวานเพื่อสร้างโทนเสียงอุ่นๆ จากตัวกีตาร์นั่นเอง  สายกีตาร์จะขึงอยู่ระหว่างหัวกีตาร์ (headstock) ซึ่งจะถูกยึดติดอยู่กับลูกบิด (tuning peg) ที่สามารถหมุนเพื่อขึงและหย่อนสาย กับหย่อง (bridge) ที่จะเป็นตัวยึดสายให้ติดกับลำตัวของกีตาร์ ซึ่งสำหรับกีตาร์โปร่งนั้น สายทุกเส้นจะถูกยึดติดอยู่กับหย่องด้วยหมุดยึดสายที่สามารถถอดออกได้ ส่วนบนกีตาร์ไฟฟ้า สายทุกสายจะถูกสอดผ่านรูเล็กๆ ที่อยู่ตรงหย่อง คอกีตาร์ (neck) คือชิ้นส่วนที่เป็นไม้ยาวๆ ที่มีด้านหนึ่งแบนเรียบ ซึ่งด้านนี้เราเรียกกันว่า เฟรตบอร์ด (fretboard) และอีกด้านหนึ่งจะเป็นรูปทรงโค้ง โดยบนเฟรตบอร์ดจะมีการฝังติดแท่งโลหะที่เรียกว่าเฟรต (fret) เอาไว้ ซึ่งเฟรตจะเป็นสิ่งที่แยกความแตกต่างของโน้ตเสียงต่างๆ กีตาร์โปร่งจะมีสิ่งที่เรียกว่าซาวด์โฮล (sound hole) อยู่ในลำตัวกีตาร์ ซึ่งจะเป็นสิ่งที่ช่วยทำให้เสียงกีตาร์ดังก้องกังวานออกมา ในขณะที่กีตาร์ไฟฟ้าจะมีแผงปิ๊กอัพ (pickup) ที่เป็นแม่เหล็กมากสุดถึง 3 แผง โดยปิ๊กอัพจะเป็นตัวรับสัญญาณเสียงไปยังตู้แอมป์กีตาร์ ปิ๊ก คือ แผ่นพลาสติกรูปร่างเหมือนหยดน้ำ ใช้สำหรับดีดโน้ตเดี่ยวและตีคอร์ด ซึ่งมีราคาถูกและหาซื้อได้ตามร้านขายเครื่องดนตรีทั่วไป และถึงแม้ว่าการเรียนวิธีใช้ปิ๊กในตอนที่เริ่มเรียนกีตาร์จะยังไม่ใช่เรื่องที่จำเป็นมากนัก แต่มันก็เป็นวิธีที่ใช้กันบ่อยที่สุดในการเริ่มต้นเล่นกีตาร์ ให้คุณกำมือข้างที่คุณใช้ดีดสายก่อน จากนั้นวางนิ้วโป้งให้ระนาบอยู่ด้านบนของนิ้วที่คุณงอไว้ โดยให้คุณจับปิ๊กด้วยนิ้วโป้งและนิ้วชี้ และทำให้มันอยู่เป็นแนวตั้งฉากกับกำปั้นของคุณ เหลือปลายปิ๊กให้ยื่นออกมาจากมือของคุณแค่เพียงนิดเดียวก็พอ มันจะมีจุดหนึ่งที่คุณรู้สึกว่าสิ่งต่างๆ ดูจะไม่เดินหน้าไปไหนเลย เพราะคุณไม่สามารถที่จะเล่นหรือเปลี่ยนคอร์ดได้เร็วเท่าที่คุณต้องการจะให้เป็น แถมนิ้วของคุณก็เจ็บเสียเหลือเกิน และดูเหมือนว่าการหยุดเล่นจะเป็นอะไรที่ง่ายกว่า นั่นเป็นเหตุผลที่ว่าทำไมมือกีตาร์ส่วนใหญ่ถึงหยุดเล่นกีตาร์ไปช่วงหนึ่ง ซึ่งนั่นก็เพราะว่าพวกเขาเจ็บนิ้วนั่นเอง แต่จริงๆ แล้วถ้าเล่นไปเรื่อยๆ นานเป็นเดือนจนกลายไปเป็นปี นิ้วข้างที่ใช้จับคอร์ดของคุณก็จะเริ่มด้านขึ้นเอง และทำให้คุณเจ็บน้อยลงเวลาที่ต้องกดสายเป็นเวลานานๆ ฉะนั้น ให้จำไว้ว่า ทุกคนที่เล่นกีตาร์ต้องเจอกับการเจ็บนิ้วในช่วงแล้วอยู่แล้ว ฉะนั้น เรียนรู้ที่จะรักความเจ็บปวดนั้นและใช้สิ่งนั้นทุ่มเทไปกับสิ่งที่คุณรักในดนตรีและกีตาร์ซะ  ให้คุณแช่นิ้วในน้ำแข็งหลังจากเล่นเสร็จ หรือไม่ก็แช่ในน้ำส้มสายชูที่หมักจากแอปเปิล (apple cider vinegar) เพื่อบรรเทาอาการเจ็บนิ้ว การล้างนิ้วด้วยแอลกอฮอล์เช็ดแผลหลังจากที่เล่นเสร็จ สามารถทำให้นิ้วคุณด้านเร็วขึ้นได้ แต่จำไว้ว่า คุณต้องไม่ล้างนิ้วด้วยแอลกอฮอล์ก่อนเล่นกีตาร์ คนที่เป็นมือกีตาร์มักจะใช้ระบบการบันทึกโน้ตเพลงที่เรียกว่า “แทป” ซึ่งไอเดียหลักๆ ของการอ่านแทปก็คือ ให้ดูที่แถวแต่ละแถวในแทป แบบเดียวกันกับที่คุณมองบนกีตาร์ โดยแต่ละแถวจะแทนสายแต่ละสายของกีตาร์ และตัวเลขแต่ละตัวคือสิ่งที่บอกว่าคุณจะต้องเล่นเฟรตไหนบ้าง ตัวอย่างเช่น หากคุณจะเล่น lick กีตาร์เพลง "Sweet Home Alabama" ของวง Lynyrd Skynyrd ด้วยการดูแทปนี้ คุณก็จะต้องเล่นโน้ต 2 ตัวบนสายเปิด D และเล่นสาย B เฟรต 3 จากนั้นก็เล่นสาย G เฟรต 2 ฯลฯ  E|-------------------------------------------------|| B|-------3---------3----------3--------------------|| G|---------2---------0--------0---------------2p0--|| D|-0-0------------------------0--0----0h2p0--------|| A|------------3-3-------------2---0p2-------0------|| E|-----------------------3-3--3--------------------|| การเปลี่ยนไปเปลี่ยนมาระหว่างการเล่น lick และคอร์ดนั้นเป็นเรื่องน่าตื่นตาตื่นใจ เพราะมันจะทำให้คุณรู้สึกว่าตัวเองได้สร้างดนตรีออกมาจริงๆ ไม่ใช่แค่ “เรียนกีตาร์” เฉยๆ ฉะนั้น ดูให้ดีว่าตัวเองจับรูปคอร์ดที่ถูกต้องแล้ว และพยายามอย่าเล่นค่อมจังหวะเวลาจะเล่น lick เร็วๆ
ทำความรู้จักกับส่วนประกอบต่างๆ ของกีตาร์. ฝึกจับปิ๊กกีตาร์. จัดการกับอาการเจ็บนิ้ว. เรียนรู้วิธีการอ่านแทปกีตาร์.
https://www.wikihow.com/Play-Guitar https://www.wikihow.com/Play-Guitar
Learning the Basics Sticking With It